ચટ્ટોને ભારે અફસોસ હતો કે આ તેજસ્વિની તેનાં તમામ ક્રાંતિકાર્યોમાં સાથે-સંગાથે નથી. તેણે ઍગ્નેસ અને તેના મિત્ર મીરઝા અલી બાકરને યે કહેવડાવ્યું કે આવો, આપણે સાથે મળીને આ કપરો સ્વાતંત્ર્ય સંગ્રામ લડી લઈએ. ૧૯ર૬માં ‘લીગ અગેઈન્સ્ટ ઈમ્પિરિયાલિઝમ’ સંગઠનમાં તેણે વિલ્લી મ્યુન્ઝેનબર્ગની સાથે કામ કરવા માંડ્યું અને ભારતમાં પંડિત જવાહરલાલ નેહરુની સાથે પત્રવ્યવહાર શરૃ કર્યો. (એ વળી અલગ પ્રકરણ છે જેની ચર્ચા પછીથી કરીશું કે રશિયામાં વીરેન્દ્રનાથને ગોળીએ દેવાયો તે વિશે જવાહરલાલ ભારતના વડાપ્રધાન બન્યા પછી પણ રશિયામાં તપાસનો એક હરફ પણ ઉચ્ચાર્યો નહોતો !)